cyanic-selkie/wikianc huggingface dataset:
Snorre Vikdal
Han gikk ut av politikken våren 2017 da han var med å starte nettavisen Trondheimsnytt. Prosjektet ble avsluttet i august 2017. Da startet han nettavisen Nidarosa der han er redaktør og journalist. . Navnet på avisen ble endret til Trondhjemsavisa høsten 2020 etter et hemmelig forlik med Amedia som hadde lansert avisen Nidaros.
Han ga før valget i 2019 ut boken Råtne Trondheim- maktmisbruk og kameraderi. Den handler om det politiske og mediemessige Trondheim. Kunstneren Håkon Bleken bidro med hans kritiske kunstverk om ordfører Rita Ottervik (Ap)
Rambo Amadeus
Rambo Amadeus (født Antonije Pušić 14. juni 1963) er en gitarist, sanger og låtskriver fra Montenegro. Han er kjent for sine satiriske og politiske tekster. I 2012 deltok han i Eurovision Song Contest med låten «Euro Neuro».
Oppvekst
Rambo Amadeus ble født i Kotor i Montenegro, som da var en del av Jugoslavia. Amadeus' musikalske karriere begynte da han gikk på videregående skole i Montenegro. Samtidig som han var involvert i flere lokale band, komponerte han musikk og sang. Da han begynte på universitetet i Beograd, var han også aktiv i flere band.
Han studerte ved Beograds universitet, og i tillegg til sin musikalske karriere jobbet han også i en periode som selger. Han var også profesjonell seiler og deltok i flere regattaer på vegne av hjemlandet. I 1988 startet Amadeus' artistkarriere for fullt da han slapp ut sitt første album, O tugo jesenja. Til tross for at albumet ikke solgte mye, fortsatte han i musikkbransjen. Hans neste album het Hoćemo gusle og kom ut i 1989.
1990-årene
29. desember 1992 holdt han en konsert i Skopje i Makedonia. Konserten ble spilt inn, og den ble den første av hans fire plateutgivelser i 1992: Kurac (konsertalbum), Pička, Govno og Sisa.
I 1995 utga han albumet Muzika za decu, og i juli samme år spilte han inn albumet Mikroorganizmi i Paris sammen med Goran Vejvoda.
I slutten av 1996 kom albumet Titanik i samme musikalske stil som alle hans andre album. Etter utgivelsen var han på turne i Slovenia, der han spilte inn sitt andre konsertalbum R.A. u KUD France Prešern. Albumet ble spilt inn under to konserter i Ljubljana i april 1997. Samme år turnerte han også i Bosnia-Hercegovina.
9. juni 1998 hadde han en opptreden i Beograd og tok kort tid etter en pause fra musikkarrieren. Han flyttet til Nederland, men etter bare fire måneder flyttet han tilbake til Beograd og gjenopptok musikkarrieren.
2000-årene
I 2000-årene slapp han album Don't Happy, Be Worry sammen med produsent Iztok Turk. I 2004 utga han ut sitt tredje konsertalbum, Bolje jedno vruće pivo nego četri ladna i 2005. Etter dette arbeidet han med bandet Kal i 2007 og slapp et nytt album i juli 2008.
Eurovision Song Contest 2012
I desember 2011 ble Rambo Amadeus valgt av kringkasteren RTCG til å representere Montenegro i Eurovision Song Contest 2012 i Baku i Aserbajdsjan. Han deltok med låten «Euro Neuro». Han deltok i den første semifinalen tirsdag 22. mai 2012, men kvalifiserte seg ikke til finalen.
Mazie Hirono
Mazie Keiku Hirono (født 3. november 1947 i Kōri i det japanske prefekturet Fukushima) er en japansk-amerikansk jurist og politiker for demokratene. Hun ble valgt inn i det amerikanske senatet fra Hawaii ved valget i 2012. Hun satt i Representantenes hus fra 2007 til 2013.
Mazie Hirono ble født i Fukushima i 1947 og flyttet sammen med sin mor og tre søsken til Hawaii i 1955. Hun vokste opp i Honolulu og ble amerikansk statsborger i 1959, samme år som Hawaii ble en amerikansk stat.
Hirono er utdannet jurist fra Georgetown University og har arbeidet som privatpraktiserende advokat. I 1980 ble hun valgt inn i den lovgivende forsamlingen på Hawaii. I 1994 ble hun valgt til viseguvernør på Hawaii og satt i to fireårsperioder. Hun ble valgt inn i Representantenes hus i 2007 hvor hun har vært medlem av utdannings- og arbeidskomiteen samt transport- og infrastrukturkomiteen.
Mazie Hirono er den første kvinnelige senatoren fra Hawaii, den første buddhisten i senatet og også den første med asiatisk bakgrunn.
Team Hegdal
Team Hegdal er en norsk jazzkvartett ledet av saksofonist Eirik Hegdal. Kvartetten ble startet i 2009 og bestod foruten Hegdal i starten av saksofonist André Roligheten, Kontrabassist Rune Nergaard og trommeslager Gard Nilssen. Negaard ble erstattet av Ole Morten Vågan i 2012.
Kvartetten har gitt ut tre album, og vant Spellemannprisen 2015 i klassen jazz for albumet Vol 3 hvor også pianist Oscar Grönberg medvirket som gjesteartist.
Platygeniops elongatus
Platygeniops elongatus er en bille som hører til gruppen gullbasser (Cetoniinae) i den store gruppen skarabider (Scarabaeoidea).
Utseende
En middelsstor (ca. 28-33 millimeter), litt flat, nokså lang og smal, blankt rød gullbasse. Pronotum er fint punktert. Hodet er litt rundet forlenget forover. Beina er kraftige, leggen på forbeina med tre tenner. Dekkvingene har fine, opphøyde lengderibber og er tett kledt med oppstående, korte, brunlige hår.
Levevis
Ingenting synes å være kjent om biologien til disse sjeldne billene, men det er trolig at larvene utvikler seg i muld inne i hule trær.
Admir Mehmedi
Admir Mehmedi (født 16. mars 1991) er en albansk-sveitsisk fotballspiller som spiller for den tyrkiske klubben Antalyaspor.
Karriere
Mehmedi og hans familie emigrerte i 1993 fra Gostivar i Nord-Makedonia til Sveits. Etter syv år i byen Bellinzona, hvor han også spilte for AC Bellinzonas ungdomslag, skiftet han i 2000 til FC Winterthur. I 2006 gikk han så til FC Zürichs ungdomsavdeling. Siden 2008 har han vært en del av A-laget i Zürich. I løpet av sesongen 2010/2011 fikk Mehmedi fast plass på FCZ.
Den 6. januar 2012 underskrev Mehmedi en kontrakt med den ukrainske klubben Dynamo Kyiv.
Landslag
Etter flere opptredener på U17 og U21-landslagene i Sveits ble han i mai 2011 for første gang tatt ut til Sveits' landslag, og den 4. juni 2011 debuterte han da han kom på banen i EM-kvalifikasjonskampen mot.
Han ble tatt ut i EM-tropp til EM i Frankrike 2016.
Han ble tatt ut i ' EM-tropp til EM i fotball 2021.
Kanefart
Kanefart er lystkjøring med hest og slede vinterstid, ofte med flere hester og sleder etter hverandre.
Rövşən Bayramov
Rövşən Bayramov (født 5. mai 1987) er en aserbajdsjansk bryter som bryter gresk-romersk stil i 59-kilosklassen.
Han har sølv fra Sommer-OL 2008 og representerte Aserbajdsjan under Sommer-OL 2012 i London, etter å ha kvalifisert seg via kvalifiseringen for verden.
Under Sommer-OL 2016 i Rio de Janeiro tapte han bronsefinalen mot nordmannen Stig-André Berge, etter først å ha tapt semifinalen mot sølvvinner Shinobu Ota fra Japan.
Elbek Tazjyjew
Elbek Khudojnazarovitsj Tazjyjew (belarusisk Элбек Худойназаровіч Тажыеў; født 7. januar 1986) er en belarusisk bryter som bryter gresk-romersk stil i 55-kiloklassen. Han representerte Belarus under Sommer-OL 2012 i London.
Li Shujin
Li Shujin (født 1. august 1982) er en kinesisk bryter som bryter gresk-romersk stil i 55-kilosklassen. Han vil representere Kina under Sommer-OL 2012 i London, etter å ha kvalifisert seg via kvalifiseringen for verden.
Mjölkvattsfjället
Mjölvattsfjället (sørsamisk: Mealhkantjahke) en fjelltopp i Sösjöfjellene nordøst i Åre kommune, Jämtlands län i Sverige. Fjellet har fått navn fra Mjölkvattnet like på østsiden, på grensen mellom Åre og Krokom kommuner.
Chizarira nasjonalpark
Chizarira nasjonalpark nordvest i Zimbabwe er landets tredje største nasjonalpark med sine 1 910 km² Den ligger i distriktet Binga i provinsen Matabeleland North ikke langt fra Karibasjøen og grensen til Zambia. Chizarira ble opprettet som et viltfredningsområde i 1958 og fikk status som nasjonalpark i 1975. Parken er en del av det internasjonale verneområdet Kavango Zambezi Transfrontier Conservation Area (KAZA) - et samarbeid mellom Zimbabwe og nabolandene Angola, Botswana, Namibia og Zambia. Hovedkvarteret ligger i Manzituba inne i parken.
Landskap
Nordgrensen til nasjonalparken utgjøres av en 400 - 500 meter høy klippevegg fra Zambezi-sletten og opp på platået parken ligger på. Terrenget er bølgende og blir lavere mot sør. Noen steder har elver og bekker gravd ut juv og kløfter. Parken ligger på omtrent 1 000 moh med fjellet Tundazi på 1 434 moh som høyeste punkt. Vegetasjonen er eviggrønne buskvekster og mindre trær.
Klima
De høyeste områdene i parken er langs klippekanten mot nord, og her er det kjøligere og våtere enn på Zambezi-sletten nedenfor. Årlig nedbørsmengde er omkring 600 mm, og regntiden er normalt fra november til april. Sommertemperaturene kan komme opp i 40 grader, mens det om vinteren kan bli kuldegrader nede i elvekløftene.
Dyreliv
Av pattedyr som finnes i parken er elefanter, løver, leoparder, geparder, hyener, afrikansk villhund, stor kudu, nyala, sabelantilope, roanantilope og ellipsevannbukk. Tidligere fantes det en levedyktig bestand av spissneshorn her, men disse er forsvunnet grunnet en kombinasjon av krypskyting og omplasseringer.
Det er registrert nærmere 400 forskjellige fuglearter i Chizarira. Klippeveggene gir gode reirplasser for mange av dem. Vandrefalk og klippeørn er blant rovfuglene som hekker her. Svalefalk er en annen av de hekkende rovfugleartene som finnes i Chizarira. Den er ikke en stedegen art, men er definert som sårbar (kategori VU) av Verdens naturvernunion (IUCN). Andre fuglearter som lever i parken er svartkronebrednebb, gulbukmonark, vestnikator, smaragdgjøk og praktpitta.
Krypskyting er et problem, og har ført til nedgang i bestanden hos flere av dyreartene.
Turisme
Parken kan nås via grusveier, men den er ikke i særlig grad tilrettelagt for turister. Det finnes leirplasser for små grupper, men pr. 2017 ingen faste overnattingssteder inne i parken. I nærheten av parkens hovedkvarter i Manzituba er det en kort flystripe.
Fotnoter
<references group="upper-alpha" />
Maciej Obara
Maciej Obara (født 18. desember 1981) er en polsk jazzmusiker (alt- og tenor saksofon), komponiat og bandleder.
Biografi
Obara spilte fra midten av 2000-tallet med Marek Kądzielas band ADHD (Kasper Tom Christiansen, Piotr Damasiewicz, Rudi Mahal) og Bandet Power of the Horns, også holder han på med flere egne prosjekter, først og fremst med sin egen Trio Message from Ohayo (2007, Krzysztof Gradziuk, Maciej Garbowski). De vant jazz konkurransen Bielska Zadymka for unge jazz band i 2006, og førte ham til internasjonalt gjennombrudd. I 2008 turnerte han i Polen med Antoine Roney. Manfred Eicher ble oppmerksom på ham og anbefalte Tomasz Stańko, å ta ham med i Tomasz Stańko Special Project og i New Balladyna Quartet. I de følgende årene fortsatte han med sine egne prosjekter, i en annen trio med John Lindberg og Harvey Sorgen (Three, 2010), sin egen kvartett (Equlilibrium, 2011, med Dominik Wania, Krzysztof Gradziuk og Maciej Garbowski), så vel som Obara International (kvartett) (med Dominik Wania, Gard Nilssen, Ole Morten Vågan, og Tom Arthurs), med det siden 2013 og internasjonalt på en rekke Festivaler skjedde, og flere av de andre albumene presentert, inkludert en produksjon med komposisjoner av Krzysztof Komeda. Han var også med på å spille inn musikk av Michael Jefry Stevens/Joe Fonda.
Pelle Hvenegaard
Pelle Hvenegaard (født 29. august 1975 i København) er en dansk skuespiller. Som tolvåring opptrådte han i tittelrollen som Pelle i den danske Oscarvinneren Pelle Erobreren.
Heteromyzidae
Heteromyzidae er en familie av fluer.
Utseende
Små til middelsstore, brunlige fluer. Hodet er forholdsvis stort og høyt, fasettøynene er store, ovale, men møtes ikke i pannen hos hannene. Kinnet har en rad av børster langs underkanten ("skjegg"). Antennene er forholdsvis korte, det tredje leddet kort ovalt med and lang, korthårete antennebørste (arista). Det er én kraftig børste ved innerkanten av hvert fasettøye og et par par børster i bakhodet. Kroppen er kledt med ganske lange, men ikke særlig tette hår. Vingen mangler påfallende, pigglignende børster langs forkanten, som er uten brudd. Det er to tverr-årer i vingen, en fremre, kort mellom R-årene og M-årene og en lengre nær vingespissen mellom de to m-årene. Bakkroppen er slank og omtrent sylindrisk, i alle fall hos hannene.
Utbredelse
Gruppen har en holarktisk utbredelse.
Systematisk inndeling / Norske arter
Det er noe tvetydighet omkring bruken av navnet Heteromyzidae. I noen klassfikasjoner brukes dette navnet for familien her omtalt som sumpfluer Heleomyzidae, og det har også blitt foreslått brukt på en gruppe som omfatter både sumpfluer Heleomyzidae og Sphaeroceridae.
Sveits rundt 2014
Sveits rundt 2014 var den 78. utgaven av sykkelrittet Sveits rundt. Det ble arrangert fra 14. juni til 22. juni 2014 i Sveits. Rui Costa vant for tredje år på rad.
Svenska Idrottsgalan
Svenska Idrottsgalan, Idrottsgalan, er siden 2000 en TV-sendt prisutdeling som finner sted i januar hvert år i Globen i Stockholm. Sveriges konge eller annen representant fra kongefamilien er til stede. Under festen hylles årets fremste idrettsutøvere og Bragdguldet og andre priser deles ut. Noen av prisene deles ut av Svenska Idrottsakademin. «Idrottsgalan er den svenske idrettens egen Oscars-utdeling».
Sveits rundt 2014
Lag
I tillegg til de 18 WorldTourlagene får 3 UCI ProContinental-lag delta.
Lånerne
Lånerne (engelsk: The Borrowers) er en barnebok fra  av den britiske forfatteren Mary Norton. Boka ble tildelt Carnegie Medal in Literature da den utkom. Den er den første i en serie av fire bøker som utkom fra 1952 til 1961 og en femte bok i 1982.
Hovedpersonene er de tre lånerne i Familien Clock: far Pod, mor Homily og datteren Arietty/Arietta. De er små menneskelignende vesen som lever i sprekkene i huset. De baserer sin tilværelse på å låne små ting som blir borte for menneskene. Slike ting som er små for menneskene, kan være store for Lånerne. Historien bygger på den måten ut et munnhell om hvor det blir av stoppenåler, løse sokker og knapper. Bøkene er beskrevet som en blanding av realisme, humor og fantasy, som «typiske eksempler på 1950-ernes engelske underfundige børnelitteratur.» Bøkenes suksess forklares både med sjarmen ved lilleputtverdenen, og med de gjenkjennelige pubertetsfrustrasjonene som Arrietty gjennomgår. Familien Clock/Klokkerne har fått sitt navn fordi de bor under klokka i forstua. Tidligere bodde det flere familier i huset, men de har flyttet etterhvert som de har blitt sett av menneskene. Også familien Clock må flytte, og den første boka ender med at de blir jaget hjemmefra. I den fjerde av bøkene finner familien endelig et trygt hjem. . Hovedpersonen Arietty er ei jente på 13–14 år, og bryter mønster når hun, som jente, ber om å få følge med faren på innsamling. Hennes vennskap med den 10 år gamle, navnløse menneskegutten er først en trussel mot lånernes leveform, men viser seg etterhvert å komme til nytte.
Boka utkom på norsk i 1961, oversatt av Eugenie Winther, og i ny oversettelse i 1981 av Siri Ness. Fortsettelsene Lånerne flytter ut, Lånerne til sjøs og Lånerne til værs utkom 1982–1984, også oversatt av Siri Ness. Den femte boka The Borrowers Avenged er ikke oversatt.
Bøkene er filmet flere ganger, både for kino og som tv-serie. . En av de siste filmatiseringene er Arriettas hemmelige verden (2010), hvor Hayao Miyazaki sto for manus. Fortellingene er også dramatisert for scenen. Fortellingen er også dramatisert som hørespill for Lørdagsbarnetimen i NRK; Helge Andersens dramatisering vant EBUs ''Prix Eks. Aequo'' i 2004.
Askøy prestegjeld
Askøy prestegjeld var et prestegjeld tilhørende Vesthordland prosti. Det omfattet sogn i Askøy kommune i Hordaland fylke, og hovedkirken var Strusshamn kirke.
Askøys kirkesogn er nå en del av Askøy kirkelige fellesråd, og underlagt Vesthordland prosti i Bjørgvin bispedømme i Den norske kirke.
Historikk
Aske sókn (norrønt) har sin opprinnelse fra kristningen av landet. Askøy antas å være lagt under Bergens domkirke i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 13. januar 1741 skulle Askøy kirke oppføres på storgården Strusshavn syd på Askøy, hvilket regnes som beslutningen om at Askøy prestegjeld igjen ble eget sognekall. Som en del av kirkesognet fulgte Laxevaag og Loddefjord på fastlandet. Likefullt var soknepresten også prest i Bergen domkirke, hvilket vedvarte til 1819.
I 1813 ble Askøy lagt som anneks under det nye Fjeld prestegjeld utgått fra Sund, og i 1819 lagt under St. Jørgens Hospital i Bergen. Askøy sogn ble ført sammen med Fjeld igjen i 1842, og ved kgl.res. av 13. april 1871 ble det bestemt at Fjeld prestegjeld skulle deles i to sognekall, ved at Askøen prestegjeld igjen ble opprettet, med Laksevaag som annekssogn.
Askøen prestegjeld dannet grunnlaget for Askøen formannskapsdistrikt, som ble opprettet i 1837.
Ved kgl.res. av 14. juni 1884 ble Laxevaag sogn fraskilt Strudshavn som eget sogn, gjeldende fra 1. januar 1885. Ved kgl.res. av 4. juni 1915 ble Laksevaag utskilt som eget sognekall, gjeldende fra 1. juli 1915. I 1970 ble Herdla sogn fra nedlagte Herdla lagt til Askøy prestegjeld.
Ved avviklingen bestod Askøy prestegjeld av menighetene i Askøy, Herdla, Ask, Tveit og Erdal.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Gina Dahl
Gina Dahl (født 3. november 1969) er en norsk religionshistoriker og bokhistoriker. Dahl ble Dr.art. i 2007, og har spesialisert seg på etterreformatorisk kristendom og tidlig moderne bokhistorie.
Dahl har skrevet flere titalls artikler, samt bøkene Book Collections of Clerics in Norway, 1650-1750 (Brill 2010), Books in Early Modern Norway (Brill 2011) og ''Libraries and Enlightenment. Eighteenth Century Norway and the Outer World'' (Aarhus University Press 2014). Dahl er også redaktør for det religionsvitenskapelige tidsskriftet Din (2015), og arbeider som rådgiver ved Statsarkivet i Bergen.
Osmoderma eremicola
Osmoderma eremicola er en bille som hører til gullbassene (skarabider).
Utseende
En nokså stor (25-30 millimeter) og bred, blankt mørkbrun gullbasse. Pronotum er smalere enn dekkvingene.
Habitat
I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.
White Island (Ross Archipelago)
White Island er en øy i Ross Archipelago, ca. 30 kilometer lang, som stikker opp gjennom Rossbarrieren like øst for Black Island i Antarktis. Den ble oppdaget av Discoveryekspedisjonen (1901–04) og fikk dette navnet av dem på grunn snøkappen som dekker den.
Osmoderma eremicola
Utbredelse
Arten er utbredt i det sørøstlige Canada og nordøstlige USA (sør til Sør-Carolina).
Bekkhan Mankijev
Bekkhan Junuzovitsj Mankijev, russisk Бекхан Юнузович Манкиев (født 15. september 1986) er en russisk bryter som bryter gresk-romersk stil i 55-kilosklassen.
Walter Q. Gresham
Walter Quintin Gresham (født 17. mars 1832 i Lanesville i Harrison County i delstaten Indiana i USA, død 28. mai 1895 i Washington, DC) var en amerikansk republikansk og senere en demokratisk politiker og general kjent som landets 35. finansminister under presidenten Chester A. Arthur i perioden mellom 5. september 1884 og 30. oktober samme år, samt som landets 33. utenriksminister under presidenten Grover Cleveland i perioden mellom 7. mars 1893 og 28. mai 1895. Han var USAs postminister fra 3. april 1883 til 4. september 1884.
Bakgrunn
Han var sønn av William Gresham (1802–1834) og Sarah Davis. William vat blitt valgt til oberst i staten Illinois' milits. Han var medlem av Whig-partiet of valgt sheriff for Harrison County. Den 26. januar 1834 ble han knivdrept under arrestasjonen av en desperado.
Karriere
Gresham innledet sin karriere som advokat i 1854, og allerede to år senere deltok han i republikanernes aller første presidentkampanje. Han giftet seg i 1858 med Matilda McGrain. I 1860 ble han innvalgt til Indiana House of Representatives, som er underhuset av delstatens lovforsamling. Han deltok så i den amerikanske borgerkrigen og ble såret og lammet under slaget ved Atlanta i 1864 som gjorde at Gresham ikke lenger var kapabel til aktiv tjeneste som brigadegeneral. Etter krigen arbeidet han som advokat i New Albany før han i 1869 ble utnevnt som dommer for United States District Court i Indiana av president Ulysses S. Grant.
I 1883 fikk han tildelt vervet som USAs postminister, eller generalpostmester (Postmaster General), som var øverste sjef for det amerikanske postverket United States Postal Service, i Chester A. Arthurs kabinett. I hans periode som postminister ble Gresham i Oregon oppkalt etter han. I september 1884 ble han utnevnt til etterfølger av Charles J. Folger som landets finansminister, men avgikk allerede i oktober samme år på grunn av at president Arthur i stedet gav han stillingen som dommer i den føderal appelldomstolen United States Court of Appeals.
Etter en lengre politisk karriere som republikaner (han var presidentkandidat på republikanernes partimøter både i 1884 og 1888) mistet han tiltro til partiets leder og politikk, og gikk over til Det demokratiske partiet. Her gav han sin støtte til Grover Cleveland under presidentvalget i 1892, og tjenestegjorde som landets utenriksminister i perioden 1893–1895 i Clevelands kabinett.
Gresham døde i embetet den 28. mai 1895 i Washington, DC, og ble senere gravlagt på Æresgravlunden i Arlington.
Valerij Tarakanov
Valerij Ivanovitsj Tarakanov (russisk: Валерий Иванович Тараканов; født 9. august 1941 i Jaroslavl) er en russisk tidligere langrennsløper som konkurrerte for Sovjetunionen på 1960-tallet og tidlig på 1970-tallet. Han var med på Sovjetunionens lag som vant 4 x 10 km stafett i Ski-VM 1970 i Vysoké Tatry.
Tarakanov deltok i Vinter-OL 1964 i Innsbruck med 17.-plass på 15 km, i Vinter-OL 1968 i Grenoble med 9.-plass på 15 km, 17.-plass på 30 km og 4.-plass på 4 x 10 km stafett, samt i Vinter-OL 1972 i Sapporo med 16.-plass på 15 km.
Le Castellet Formel 2 2022
Le Castellet FIA Formel 2-runden 2022 var et motorracerarrangement som ble holdt 23. og 24. juli 2022 på Circuit Paul Ricard, Le Castellet, Frankrike. Det var den niende runden av Formel 2-mesterskapet i 2022, og ble holdt som en støtteserie for Frankrikes Grand Prix 2022.
Sprint løp
Noter:
Feature løp
Noter:
Spenser Mango
Spenser Mango (født 6. juli 1986) er en amerikansk bryter som bryter gresk-romersk stil i 55-kilosklassen. Han vil representere USA under Sommer-OL 2012 i London, etter å ha kvalifisert seg via kvalifiseringen for Nord-Amerika.
Alfred de Vigny
Alfred Victor de Vigny (født 27. mars 1797 i Loches i Indre-et-Loire i Touraine i Frankrike, død 17. september 1863 i Paris) var en fransk greve, romanforfatter, dramatiker og poet og en lederskikkelse i den tidlige romantikken i fransk litteratur. Han innførte den historiske roman til Frankrike og oversatte Shakespeare til fransk. Han var medlem av Det franske akademi.
Tidlig liv og offiserskarriere
Alfred de Vigny tilhørte en gammel aristokratisk familie. Faren hadde deltatt i syvårskrigen. Moren, som var påvirket av Rousseau, tok selv hånd om hans første utdannelse. Han vokste opp i Paris.
Den franske revolusjonen skapte problemer for familien, som for andre aristokratiske familier. Etter Napoleons nederlag, under restaurasjonen av det franske monarkiet, ble de Vigny, 16 år gammel, underløytnant ved et kompani av aristokrater under kongens garde. De neste ti årene fulgte han en militær karriere uten å være direkte involvert i krigshandlinger. I 1823 marsjerte han med sitt regiment for å delta i Frankrikes invasjon i Spania, men ble plassert i reserven på den pyreneiske grense og kom således ikke heller denne gang til å vinne noen krigersk ære. I 1828 tok han avskjed fra hæren.
Forfatter
I 1820 publiserte han sitt første dikt, Le Bal, og i 1824 publiserte han det ambisiøse narrative diktet Éloa. Kort tid etter giftet han seg med engelske Lydia Bunbury.
I 1826 utgav han samlingen Poèmes antiques et modernes, og det som var den første historiske roman av betydning på fransk: Cinq-Mars, basert på livet til Henri Coiffier de Ruzé, Marquis of Cinq-Mars, som levde på Ludvig XIIIs tid. På grunnlag av disse to utgivelsene framstod de Vigny som den sterkeste stjernen innen den romantiske bevegelsen, selv om hans venn Victor Hugo snart overtok den posisjonen.
I 1831utga han et historisk drama for scenen, La Maréchale d'Ancre, også det lagt til Ludvig XIIIs tid. I 1835 slapp han dramaet Chatterton, basert på livet til den engelske 1700-tallspoeten Thomas Chatterton, som tok sitt liv i en alder av 17 år. Stykket var en stor suksess i sin samtid og det blir fremdeles i dag regelmessig satt opp på scenen.
De siste 29 årene av sitt liv publiserte de Vigny lite. Han trakk seg tilbake til en eiendom han arvet nær Angoulême. Her skrev han noen av sine mest berømte dikt, som La Mort du loup og La Maison du berger, og en dagbok som det etter hans død ble utgitt fragmenter av. Kritikeren Sainte-Beuve skal ha formet uttrykket «elfenbenstårn» for å beskrive de Vignys tilbaketrukne tilværelse. I 1845 ble de Vigny valgt til medlem av Det franske akademi.
EM i friidrett 1946 – Diskoskast kvinner
Diskoskast damer ble arrangert ved EM i friidrett 1946 på Bislett Stadion i Oslo, Norge med både kvalifisering og finale den 23. august 1946.
Mesterskapsrekord
Rekorden før mesterskapet var:
Sandebukta landskapsvernområde
Sandebukta landskapsvernområde i Holmestrand kommune ble opprettet i 2006. Sandebukta har et egenartet natur- og kulturlandskap. Omkring Sandeelvas ytre del er det et mål å bevare landskapet med tilhørende elveslette, og gårdsbrukene med tilhørende innmark, hagemark og skogstykker.
Indre deler av Sandebukta er rasteområde for vannfugler på trekk, og et sted der fuglene kan overvintre så lenge sjøen er isfri. Det er observert mer enn 220 fuglearter i området. Sandebukta har blitt viktig for grågås på høsttrekk. Det er sett flokker på opptil 2500 gjess i verneområdet. Vest for utløpet til Sandeelva er det anlagt et større dreneringsanlegg. Anlegget tørrlegger arealene innenfor, slik at de lar seg dyrke.
Strandpysjamas
Strandpysjamas er fritidsklede for kvinner som ble lansert i 1920-årene. Et slikt antrekk består av løse padjamainspirerte bukser med en jakke til. Under kunne en ha badedrakt, solliv eller armeløs bluse. Som navnet viser, var dette typiske strandklær. Antrekket var et av de første i vestlig drakttradisjon hvor det ble akseptert at kvinner gikk i langbukser. Det var moteskaperen Coco Chanel som introduserte vide bukser for kvinner på 1920-tallet. Strandpysjamas ble først tatt i bruk på Rivieraen rundt 1927, og ble utbredt i løpet av 1930-tallet.
Pasteur Peninsula
Pasteur Peninsula er en halvøy 9 km lang fra nord til sør, og 15 km bred, beliggende mellom Guyou Bay og Bouquet Bay, på nordenden av Brabant Island i Det antarktiske arkipel. Den ble kartlagt av Den franske antarktisekspedisjonen 1903–05, og navngitt av Charcot til ære for Louis Pasteur, den kjente franske kjemiker.
Jan Karlsen
Jan Karlsen (født 2. september 1941, død 21. mars 2019 i Jar) var professor emeritus i galenisk farmasi ved Farmasøytisk institutt, Universitetet i Oslo.
Karlsen ble uteksaminert cand.pharm. fra Universitetet i Oslo i 1964 og disputerte for graden dr.wiss. ved Universitetet i Leiden, Nederland i 1968. Han ble tilsatt som førsteamanuensis ved Farmasøytisk institutt i 1972 og utnevnt til professor i galenisk farmasi i 1988. Karlsen ledet fram til avgang med pensjon i 2011 Farmasøytisk institutts Avdeling for farmasi. Ved Farmasøytisk Institutt bygget han opp et moderne forskningslaboratorium og ledet an i farmasøytisk forskning gjennom flere tiår. Blant Karlsens vitenskapelige interesseområder kan nevnes kromatografiske metoder, naturstoffer og deres kjemi, fotoaktive stoffer, formulering av gelpreparater og farmasøytisk historie.
I løpet av karrieren var Jan Karlsen instituttbestyrer ved Farmasøytisk institutt, ledet Legemiddelverkets Farmakopékommisjon og han bidro vesentlig til norsk og internasjonal farmasihistorie. Han har også bidratt til å popularisere vitenskapelige emner som duftstoffer og middelaldermedisin.
Vuonnamárkanat
Vuonnamárkanat er et årlig samisk utendørs salgsmarked og festival, som arrangeres årlig i Varangerbotn i Nesseby kommune. Markedet arrangeres av Varanger samiske museum og Isak Saba senteret, og første gang arrangert i 2005. Det er også det som ligger bak koftekonkurransen som arrangeres under markedet. Vuonnamárkanat arrangeres i overgangen august-september, alltid på en lørdag. Vuonnamárkanat er tenkt å være en videreføring og videreutvikling av det historiske Varangermarkedet
Omid Norouzi
Omid Norouzi (født 18. februar 1986) er en iransk bryter som bryter gresk-romersk stil i 60-kilosklassen. Han ble olympisk mester under London-lekene i 2012.
Ole Andreas Krogness
Ole Andreas Krogness (født 23. mai 1886 i Trondheim, død 28. mai 1934 i Fana) var en norsk fysiker. Han arbeidet for etablering av et geofysisk institutt i Tromsø, og ledet instituttet 1918 til 1922. Han var ledende i det geofysiske forskningsmiljøet i Nord-Norge tidlig i det 20. århundre.
Tidlig liv og karriere
Krogness var sønn av presten Ole Andreas Tangen Krogness (1832–1887) og hustru Christiane Augusta Lindeman (1850–1928). . Farfaren var politikeren Ole Andreas Krogness. Oldefar på morssiden var Ole Andreas Lindeman.
Han tok examen artium i 1904, og cand. real.-eksamen fra Universitetet i Oslo i 1912. Fra 1908 arbeidet han som assistent for Kristian Birkeland.
Senere karriere
I 1912 ble Krogness ansatt som direktør for observatoriet på Haldde. Han flyttet dit med familien, og fikk i 1915 selskap av Olaf Devik med familie. Sammen foreslo de to opprettelsen av et geofysisk institutt i Tromsø, og de flyttet dit i 1918. Krogness ble leder for Værvarslinga i Nord-Norge fram til 1922. Han var styremedlem for Tromsø museum fra 1919 til 1923 og styreformann fra 1923 til 1928. Komiteen for de Vitenskapelige Institusjoner i Tromsø foreslo etableringen av et universitet samme sted.
Fra 1928 var han professor i jordmagnetisme og kosmisk fysikk ved Bergens Museum (nå Universitetet i Bergen). Stillingen var nyopprettet.
Han er tildelt ridderordenen av Æreslegionen og offisers grad av Italias kroneorden.
Referanser
)
Choi Gyu-jin
Choi Gyu-jin (født 28. juni 1985) er en sørkoreansk bryter som bryter gresk-romersk stil i 55-kilosklassen. Han vil representere Sør-Korea under Sommer-OL 2012 i London, etter å ha kvalifisert seg via kvalifiseringen for Asia.
Hamid Sourian
Hamid Sourian (født 24. august 1985) er en iransk bryter som bryter gresk-romersk stil i 59-kilosklassen.
Han har blitt verdensmester fem ganger fra 2005 til 2010 og ble olympisk mester i London-lekene i 2012.
SI-loven
Lov om Statens innkrevingssentral (korttittel: SI-loven) er en norsk lov som regulerer Statens innkrevingssentral (SI) og dens virksomhet.
SI-loven fastsetter at forvaltningsloven skal gjelde for SI med mindre noe annet følger av lov eller bestemmelse gitt i medhold av lov. Videre fremgår det at inkassoloven ikke skal gjelde for SI, men at sentralens innkreving skal være i samsvar med «god inkassoskikk».
Loven har også bestemmelser om blant annet motregning, innhenting av opplysninger og rett til innsyn, renter ved forsinket betaling og betalingslempning.
Gobryidae
Gobryidae er en liten familie av fluer.
Utseende
Glinsende metallisk blå fluer. Hodet er bredere enn resten av kroppen.
Utbredelse
Gruppen har en relativt begrenset utbredelse på Taiwan, Filippinene og deler av Indonesia.
30. serierunde i Premier League 2020/21
30. serierunde i Premier League 2020/21 startet lørdag 3. april med og  på Stamford Bridge i London, og avsluttet mandag 5. arpil med og  på Molineux Stadium i Wolverhampton. .
Elfring Peak
Elfring Peak er en fjelltopp med en høyde opp mot 2 600 moh. mellom den nedre delen av Della Piabreen og Asterbreen, hvor de to breene møter Thomasbreen på østsiden av Sentinel Range i Ellsworth Mountains, Antarktis. Den ble navngitt av Advisory Committee on Antarctic Names i 2006 etter Christine A. Elfring, direktør i Polar Research Board i National Academy of Sciences, 1996–2006.
Ze’ev Revach
Ze'ev Revach (født i 1940 i Marokko) er en israelsk komiker, filmskuespiller og regissør.
Han tjenestegjorde i Israels forsvar før han begynte å studerte skuespill og teater i Tel Aviv. Han har dukket opp i rundt 30 filmer siden han ble uteksaminert fra Beit Zvi skuespillerskole. Hans filmer var ofte basert på etniske stereotypier som blomstret opp i Israel på 1960-og 1970-tallet. Flere av hans filmer som f.eks. Charlie Ve'hetzi og Hagiga B'Snuker har utviklet en lokal kultstatus i Israel.
Mandible Cirque
Mandible Cirque er en dalbunn på kysten av Daniell Peninsula 9 km vest-sørvest for Cape Phillips i Victoria Land i Antarktis. Den ble navngitt i 1966 av New Zealand Antarctic Place-Names Committee (NZ-APC) etter utseendet. Mandible er engelsk for kjeveben.
Lars Olsson
Lars Sune Olsson (født 13. oktober 1932 i Bograngen i Värmland) er en svensk tidligere langrennsløper som var aktiv tidlig på 1960-tallet. Han var med på Sveriges lag som vant 4 x 10 km stafett under Ski-VM 1962 i Zakopane.
Vardø museum
Vardø museum er et museum i Vardø. Det ble grunnlagt i 1894 og er Finnmarks eldste museum. Fra 2006 er det en del av Varanger museum. Museet holder til i Brodtkorbsjåene med Pomormuseet i Vardø og Partisanmuseet i Kiberg, men har også formidlingsansvar for Steilneset minnested.
Friidrett under Stillehavslekene 1971
Friidrett under Stillehavslekene 1971. Friidrett var en av flere sporter som var med i de fjerde Stillehavslekene som ble arrangert i Papeete i Fransk Polynesia i perioden 25. august til 5. september 1971. Det var fjerde gangen som friidrett var med på programmet i stillehavslekene. Det var trettifem øvelser, tjueto for menn og tretten for kvinner. Ny-Caledonia ble beste nasjon med ti gullmedaljer foran Fiji med ni.
Eksterne lenker
Stillehavslekene 1971
Novillidius
Novillidius er en slekt av løpebiller.
Utbredelse
Slekten er utbredt i Afrika.
Need for Speed: Most Wanted (2012)
I spillet skal du kjøre fra politiet og fra dine venner samt lure rivaler. Kjøringen foregår i en åpen spilleverden der du kan finne gjemmesteder, hoppe og låse opp nye kjøretøy. Stilen til Need for Speed Most Wanted blir beskrevet som Criterion stil.
Handling
Spillere skal velge et kjøretøy og konkurrere mot andre karakterer, og kan konkurrere i tre forskjellige konkurranser: Sprint-løp, som innebærer å reise fra ett punkt i byen til et annet punkt. Circuit-løp, som hver har to eller tre runder til sammen. Speed-runs, som innebærer å ha høyest mulig gjennomsnittshastighet i løpet av konkurransen. Det finnes også Ambush-løp, hvor spilleren begynner omringet av politiet og må unngå å bli forfulgt.
Politiet er integrert i visse racing-konkurranser, hvor politiet bruker kjøretøy og ulike teknikker for å stoppe spillerens kjøretøy og forsøker å arrestere spilleren. Spillet har en liste med 10 konkurrenter. Etter hvert som motstanderne blir beseiret, blir kjøretøyene deres lagt til på spillerens liste i det øyeblikket spilleren vraker bilene deres.
Frederick Hamlin
Frederick George Hamlin (født 1881, død 1951) var en britisk syklist som deltok i de olympiske leker 1908 i London.
Hamlin vant en olympisk sølvmedalje i sykling under OL 1908 i London. Sammen med Horace Johnson kom han på andreplass i tandem 2000 meter bak Maurice Schilles / André Auffray fra Frankrike
Katyn (Smolensk)
Katyn er en landsby i Smolensk oblast i Russland, ca. 18 km vest for sentrum i byen Smolensk. Katyn-massakren fant sted i Katyn-skogen som ligger i nærheten av landsbyen.
Ctenostylidae
Ctenostylidae er en artsfattig og lite kjent familie av fluer.
Utseende
Små, spinkle, langbeinte, rødbrune fluer. Vingene er slanke, nærmest kølleformede.
Utbredelse
Slekten er utbredt i tropiske områder av Asia og Sør- og Mellom-Amerika, også på Madagaskar.
Harilal Gandhi
Harilal Gandhi (født 1888 i Rajkot i Britisk India, død 18. juni 1948 i Mumbai) var den første sønnen til den indiske frigjøringshelten Mohandas Karamchand Gandhi som overlevde barndommen.
Han ble etter hvert en alkoholiker, og beretninger om hans mange arrestasjoner, offentlige drukkenskap og utskeielser ble normalt. Han konverterte til islam, men senere gikk han tilbake til hinduismen. Denne beslutningen brydde ikke hans far seg noe om, ettersom han mente at alle religioner var den samme religionen.
Harilal var gift med Gulab Gandhi. De hadde fem barn sammen, hvorav to døde i ung alder. Nilam Parikh, datter av Ramibehn, som var den eldste av Harilals barn har skrevet en biografi om ham, kalt Gandhiji's Lost Jewel: Harilal Gandhi. Harilal tilbrakte den siste delen av sitt liv som alkoholiker og nødlidende. Han dukket opp i farens begravelse i en slik forfallen tilstand at det var få som kjente ham igjen.
Deliathis
Utseende
Middelsstore (25-40 millimeter), slanke, fargerike trebukker, kroppen ofte farget i hvitt, gult eller oransje og svart. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.
Levevis
Disse billene har larver som lever i død ved av løvtrær, ofte like under barken.
Utbredelse
Gruppen er utbredt i Sør- og Mellom-Amerika.
Bergan naturreservat
Bergan naturreservat ble opprettet i 1980, og er en frodig, variert edelløvskog med innslag av gråor-askeskog og alm-lindeskog. Ask, alm, lind, eik, hassel, bøk, lønn og svartor er alle edelløvtrær. Dette er varmekjære trær som trives i lavereliggende, solrike områder. I Bergan naturreservat er det et mål at gran og bøk ikke skal bli dominerende.
Formålet med fredningen er å bevare en frodig og variert edelløvskog forekomst med gråor-askeskog og alm-lindeskog.
Ivo Angelov
Ivo Serafimov Angelov (bulgarsk: Иво Серафимов Ангелов; født 14. oktober 1984) er en bulgarsk bryter som bryter gresk-romersk stil i 60-kilosklassen. Han vil representere Bulgaria under Sommer-OL 2012 i London, etter å ha kvalifisert seg via kvalifiseringen for verden.
Breitjern
Breitjern er ei lita stille i Somma og dannes cirka halvannen kilometer nedstrøms utløpet fra Samsjøen. Tjernet inngår i reguleringen av Sommavassdraget og har dam i sørenden. Damanlegget blir kalt «Pruppen».
I tidligere er var det brøtning i Sommavassdraget hver vår, og Breitjern var ei utfordring for fløterne. En av de som betjente tjernet under den årlige brøtninga var Martinius Johansen (1857–1947), som hadde flyttet til Øvre Finneplassen (på den tiden eid av skogeier og overrettssakfører Thorvald Lie på Jevnaker) nord i Samsjøen i 1901. Martinius gikk til daglig under navnet Martinius i Finneplassen. Plassen der han bodde ligger nå i Jevnaker kommune, men fram til 1962 tilhørte områdene på vestsiden av Randsfjorden Gran herredskommune. Bygningsmassen på Øvre Finneplassen er slettet, men det skal stå en gammel finneovn i nærheten av veikrysset mellom de to finneplassene. Lie eide også Nedre Finneplassen, men denne bruket både lå og ligger i Ådal og inngår nå således i Ringerike kommune.
Hans Høivik
Hans Høivik (født 12. juni 1908 i Stavanger, død 28. januar 1987 i Oslo) var en norsk luthersk teolog, domprost i Bergen fra 1969 til 1977.
Hans Høivik var elev ved Kongsgård skole i Stavanger. Han ble student i 1928 og cand.theol. fra Menighetsfakultetet i 1933. Året etter tok han praktikum og ble så tilsatt som generalsekretær i Norges Kristelige Student- og Skoleungdomslag. Den stillingen hadde han til 1943, da han ble hjelpeprest i Vestre Aker kirke. I 1946 ble han småkirkeprest i Oslo, så kom han til Eidsberg kirke i 1952. I 1961 ble han studentprest i Oslo, men samme år ble han tilsatt som sokneprest i Grorud kirke. Der var han til han etterfulgte Per Lønning som domprost i Bergen domkirke i 1969, en stilling han hadde til han ble pensjonist i 1977. Han hadde også flere verv innen ulike kristelige organisasjoner. Han var medlem av Lutherstiftelsen forlags styre fra 1946 til 1957, formann i landsstyret i Norges søndagsskoleforbund fra 1946 til 1952, styremedlem i IKO fra 1958 til 1968 og styremedlem i Bergen Diakonissehjem fra 1969 til 1977.
Jung Ji-hyun
Han ble olympisk mester i 2004, og deltok også i sommer-OL i 2008 og 2012.
Elsertifikatloven
Elsertifikatloven (fullt navn: lov om elsertifikater) er en norsk lov som har til formål å bidra til økt produksjon av elektrisk energi fra fornybare energikilder.
Zaur Kuramagomedov
Zaur Ismatulajevitsj Kuramagomedov (russisk Заур Исматулаевич Курамагомедов; født 30. mars 1988) er en russisk bryter som bryter gresk-romersk stil i 60-kilosklassen. Han vil representere Russland under Sommer-OL 2012 i London, etter å ha kvalifisert seg via kvalifiseringen for verden.
Elsertifikatloven
Loven ble sanksjonert 24. juni 2011 og trådte i kraft 1. januar 2012.
Almat Kebispajev
Almat Kebispajev (født 12. desember 1987) er en kasakhstansk bryter som bryter gresk-romersk stil i 59-kilosklassen.
Han representerte Kasakhstan under Sommer-OL 2012 i London, etter å ha kvalifisert seg via kvalifiseringen for verden.
Under Sommer-OL 2016 i Rio de Janeiro røk han først ut i åttendedelsfinalen mot finalisten Shinobu Ota fra Japan, og fikk dermed en ny mulighet i omkamper der han til slutt tapte mot nordmannen Stig-André Berge.
Eurovision Song Contest 2001
Eurovision Song Contest 2001 var den 46. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert lørdag 12. mai 2001 av Danmarks Radio. Finalen fant sted i Parken stadion i København i Danmark, og programledere var Natasja Crone Back og Søren Pilmark. Dette var andre gang Danmark arrangerte konkurransen, første gang var i Tivolis Koncertsal i København i 1964.
23 land deltok i finalen, og vinneren ble Estland med sangen «Everybody», fremført av Tanel Padar, Dave Benton og gruppen 2XL. Sett bort fra Jugoslavias seier i 1989 var dette var første gang et land fra den tidligere østblokken vant konkurransen. Vertslandet Danmark ble nummer to, mens Hellas fikk sin beste plassering til da med en tredjeplass. Norge markerte seg i andre enden av resultatlisten og endte på delt sisteplass sammen med Island. Det norske bidraget var «On My Own», sunget av Haldor Lægreid. Sisteplassen medførte at Norge måtte stå over konkurransen i 2002.
Muhammad bin Qasim
Muhammad bin Qasim (født 31. desember 695 i Taif (dagens Saudi-Arabia). død 18. juli 715) var en syrisk general som, i en alder av 17 år, begynte erobringen av Sind og Punjab som i dag er en del av Pakistan. Han var et medlem av Thaqeef-stammen, som fortsatt er bosatt i og rundt hans fødeby Taif.
Eurovision Song Contest 2001
Bakgrunn
Danmark og kringkasteren DR var vertskap etter at Olsen Brothers vant konkurransen i 2000 med sangen «Fly on the Wings of Love». Dette var første gang på 37 år at konkurransen ble arrangert i Danmark. Til programledere valgte kanalen journalisten Natasja Crone Back og skuespilleren Søren Pilmark. Logoen var i klassisk dansk minimalisme: fire sirkler som sammen dannet en hjerteform. Logoen ble gjenskapt på scenen, ved at lysanlegget var laget som de fire sirklene.
Muhammad bin Qasim
Qasims erobring av Sind og Punjab la grunnlaget for det islamske styresett på det indiske subkontinentet. Muslimenes interesse for denne regionen kom fra deres ønske om å kontrollere handelsrutene nedover Indus-dalen og frem til havnene i Sind, som var et viktig ledd i den gamle silkeveien. Muslimene hadde tidligere uten hell forsøkt å få kontroll over denne ruten, via Khyber-passet, fra Turki-Shahis av Gandhara. Men ved å ta over Sind, Gandharas sørlige nabo, ble muslimene i stand til å åpne en annen front mot Gandhara, en bragd som de hadde forsøkt mange ganger før de endelig klarte det.
Eurovision Song Contest 2001
Bakgrunn
DR hadde lenge problemer med å finne en passende arena for konkurransen, og vurderte flere byer. Til slutt la kanalen finalen til hovedstaden København og fotballstadionet Parken stadion med kapasitet til 38,000 tilskuere. Anlegget manglet imidlertid tak, noe som er et krav for å kunne huse konkurransen. Stadioneierne fikk bygget et tak, som ble ferdig kort tid før prøvene startet. Arenaen er fremdeles den største som noen gang er brukt i konkurransen.
Ellis Coleman
Ellis Coleman er en amerikansk bryter som bryter gresk-romersk stil i 60-kilosklassen. Han vil representere USA under Sommer-OL 2012 i London, etter å ha kvalifisert seg via kvalifiseringen for Nord-Amerika.
Eurovision Song Contest 2001
Kvalifisering
Siden stadig flere land ønsket å delta i konkurransen, hadde EBU innført et mer permanent kvalifiseringssystem fra 1997 for å holde deltakerantallet nede. Et land som ikke var kvalifisert ett år, fikk automatisk rett til å delta året etter.
EBU reduserte dette året deltakerantallet fra 24 til 23. Startfeltet besto av vertsland og fjorårsvinner Danmark og «de fire store»: Frankrike, Spania, Storbritannia og Tyskland. I tillegg fikk landene som måtte stå over finalen året før, automatisk plass: Bosnia-Hercegovina, Hellas, Litauen, Polen, Portugal og Slovenia. De øvrige plassene ble fylt opp av de tolv landene med høyest gjennomsnittspoengsum fra femårsperioden 1996–2000. Dette gjorde at Belgia, Finland, Kypros, Republikken Makedonia, Romania, Sveits og Østerrike måtte stå over dette året. Italia, Slovakia og Ungarn var nå permanent fraværende fra konkurransen.
Sivjeebreen
Sivjeebreen er en isbre i Antarktis. Den er 19 km lang og begynner på nordøstsiden av Hunt Mountain i Churchill Mountain og flyter nordover langs vestsiden av Stark Ridge og ut i Starshotbreen sør for Mount Hoskins.
EM i friidrett 1946 – Diskoskast menn
Diskoskast menn ble arrangert ved EM i friidrett 1946 på Bislett Stadion i Oslo, Norge med både kvalifisering og finale den 24. august 1946.
Sivjeebreen
Breen ble navngitt av Advisory Committee on Antarctic Names (US-ACAN) etter Gulamabas G. Sivjee, en forsker i United States Antarctic Program (USAP) på spektroskopiske og interferometriske studier av himmellys og polarlys i den øvre atomsfæren over den geografiske Sydpolen i 1991-2001.
Eurovision Song Contest 2001
Kvalifisering
Dette var siste gang kvalifiseringsordningen fra 1997 var i bruk. Fra 2002 av gjeninnførte EBU utslagsmetoden som ble brukt i 1994 og 1995: kom et land på en av de siste plassene det ene året, fikk det ikke delta året etter.
I tillegg til de fire store, og landene som ikke fikk delta i 2001, var det kun de 15 best plasserte landene i 2001 som var kvalifisert til finalen i 2002. I ettertid ble dette utvidet til de 17 best plasserte landene, noe som åpnet opp for at også Israel og Portugal ble kvalifisert til 2002. Portugal takket imidlertid nei, slik at Latvia, som ble nummer 18, fikk plassen i stedet. Betegnende nok vant Latvia konkurransen året etter.